Matracium

Si de matracio dormitorio legere vis, vide culcitam.

Matracium, matratium sive materacium est lagoena plerumque vitrea rotundo corpore colloque oblongo, quae adhibetur in destillatione et digestione liquorum.

Etymologiae
Nomen matracium varie derivatur. Nonnulli id nomen ab Arabico  مطرة maṭra, i.e. uter, derivant,Marcel Devic, in Supplemento ad Emile Littré, Dictionaire de la langue Française (1873) quod confirmari videtur a significatione primaria quam Blancardus ei attribuit, dicens esse 'sacculum' liquoris recipientem. Alii putant id nomen a Gallico matara / mataris, i.e. pilum, ob quandam formae similitudinem derivatum esse.Encyclopaedia Britannica, editio 9 (1902), lemma 'Alchemy' > 'Further reading' > 'Etymology'Webster's Revised Unabridged Dictionary (1913), lemma 'Matrass' Haec etymologia confirmari videtur a nomine homonymo materacium, semel in scripto Franco-Latino 13 saeculi invento, quod partem aut speciem cuiusdam teli notare videtur.De etymologia et significatu vide Hercule Géraud, Paris sous Philippe-Le-Bel (1837), p.599

Nexus externi
 Stephanus Blancardus, Lexicon Medicum (1748), lemma 'Matracium' 
 Encyclopaedia Britannica, editio 11 (1911), lemma 'Matrass' 

 Notae 

Categoria:Instrumenta alchemica
Categoria:Instrumenta chemica
Categoria:Verba Arabica mutuata

es:Matraz
it:Matraccio